recursal/SuperWikiNEXT-32B huggingface dataset:
எலிசபெத் உரோயமர், 1963
**எலிசபெத் உரோயமர்** *(Elizabeth Roemer)* (1929–ஏப்பிரல் 8, 2016) ஓர் அமெரிக்க வானியலாளர் ஆவார். இவர் வால்வெள்ளிகளையும் சிறுகோள்களையும் ஆய்வு செய்தார்.

இவர் அரிசோனா பல்கலைக்கழகத்தின் பேராசிரியர் ஆவார். இவர் 1930 உலூசிபெர், 1983 போக் ஆகிய இரு முதன்மைப்பட்டை சிறுக்கோள்களைக் கண்டுபிடித்தார். மேலும், 25 ஆண்டுகளின் வால்வெள்ளிகளுக்கான ஒளிப்படத் தட்டுகளைத் திரட்டி, வால்வெள்ளிக்கருக்களின் தோற்றப் பருமைகளை பொருத்தமாக நிரல்படுத்தினார். இஅர் 79 சிற்றலைவு நேர வால்வெள்ளிகளை தன் வாழ்நாளில் கண்டுபிடித்தார். இவர் 1975 இல் வியாழனின் 67 நிலாக்களில் 17 ஆம் நிலாவாகிய தெமிசுட்டோவை பிறருடன் இணைந்து கண்டுபிடித்தார்.

  

சுவிட்சர்லாந்து வானியலாளராகிய பவுல் வைல்டு 1961 இல் கண்டுபிடித்த உட்பட்டைச் சிறுகோள் 1657 உரோயமரா இவரது நினைவாகப் பெயரிடப்பட்டுள்ளது (சி.கோ.சு. 2347).

மேற்கோள்கள்
-----------

1. ↑  "Elizabeth Roemer, 1929-2016".
2. 1 2  "Elizabeth Roemer (1929- ), at her desk at the University of California Lick Observatory, c. 1963". siris-archives.si.edu. 3 July 2016 அன்று பார்க்கப்பட்டது.
3. ↑  Brian G. Marsden (October 3, 1975). "IAUC 2845: Probable New Satellite of Jupiter". International Astronomical Union Central Bureau for Astronomical Telegrams. 3 July 2016 அன்று பார்க்கப்பட்டது.
4. ↑  Schmadel, Lutz D. (2007). *Dictionary of Minor Planet Names – (1657) Roemera*. Springer Berlin Heidelberg. பக். 132. பன்னாட்டுத் தரப்புத்தக எண்:978-3-540-00238-3.. பார்த்த நாள்: 3 July 2016.

வெளி இணைப்புகள்
---------------

* Lunar and Planetary Laboratory: Elizabeth Roemer
**காசிங்கா தினம்** (*Cassinga Day*) என்பது காசிங்கா படுகொலையை நினைவுகூரும் விதமாக நமீபியா நாட்டில் அனுசரிக்கப்படும் ஒரு நாளாகும். ஆண்டுதோறும் மே மாதம் 4 ஆம் தேதியன்று இந்நாள் அனுசரிக்கப்படுகிறது. நமீபியாவில் இந்நாள் ஒரு பொதுவிடுமுறை நாளுமாகும். 1978 ஆம் ஆண்டு தெற்கு அங்கோலாவில் உள்ள காசிங்காவில் இருந்த நமீபியாவின் தென் மேற்கு ஆப்பிரிக்க மக்கள் அமைப்பினரின் தளத்தை தென்னாப்பிரிக்க பாதுகாப்புப் படை தாக்கியபோது தோராயமாகக் கொல்லப்பட்ட 600 பேரை இந்நாள் நினைவுகூர்கிறது.  விந்தோக்கு நகரத்திற்கு வெளியே உள்ள ஈரோசு ஏக்கர் என்ற போர் நினைவிடத்தில் ஆண்டுதோறும் நினைவுச் சடங்குகள் நடத்தப்படுகின்றன. இந்த விழாக்களில் பல முக்கிய தேசிய அரசியல் பிரமுகர்கள் கலந்து கொள்கின்றனர். தற்போதைய சனாதிபதி ஏச்சு கீங்கோப் மற்றும் முன்னாள் சனாதிபதிகள் இபிகேபுன்யே பொகம்பா மற்றும் சாம் நுசோமா ஆகியோரும் கலந்து கொள்கின்றனர்.

1978 மே 4
---------

1978 ஆம் ஆண்டு மே மாதம் 4 ஆம் தேதியன்று காலை, தென்னாப்பிரிக்க தற்காப்புப் படை காசிங்கா கிராமத்திற்கு அருகிலுள்ள காசிங்கா முகாமில் வான்வழித் தாக்குதலை நடத்தியது. அதைத் தொடர்ந்து வான்குடை மிதவை படை வீரர்கள் அனுப்பப்பட்டனர். இந்த முகாமில் நாடு கடத்தப்பட்ட தென் மேற்கு ஆப்பிரிக்க மக்கள் அமைப்பு அனுதாபிகள் மற்றும் அவர்களது குடும்பத்தினர் வசித்து வந்தனர். இந்த தாக்குதலில் 165 ஆண்கள், 294 பெண்கள் மற்றும் 300 குழந்தைகள் உயிரிழந்தனர். இதே நாளில், அருகிலுள்ள வியட்நாமின் தசெடெக்வேலா கிராமத்தின் முகாமும் தாக்கப்பட்டது. 2016 ஆம் ஆண்டு நிலவரப்படி கல்லறைகள் குறிக்கப்படவில்லை ஆனால் நமீபிய அரசாங்கம் ஒரு நினைவு தளத்தை அமைக்க திட்டமிட்டுள்ளது.

மேற்கோள்கள்
-----------

1. ↑  Let's Review Our National Holidays in The Namibian, 27 April, 2007
2. ↑  The Commonwealth Yearbook பரணிடப்பட்டது செப்டம்பர் 27, 2007 at the வந்தவழி இயந்திரம்
3. ↑  Namibian national reconciliation policy in Xinhua News Agency, 21 September, 2006.
4. ↑  Muraranganda, Elvis (3 May 2016). "Remembering Cassinga Day". *New Era*: p. 3. .
யோகான்னசு எவலியசுவும் எலிசபெத்தும் மேற்கொள்ளும் நோக்கீடுகள்
**எலிசபெத் காத்தரினா கூப்மன் எவலியசு** *(Elisabeth Catherina Koopmann Hevelius)* (போலிசு மொழியில் *எல்சுபியத்தா எவலியுசு (Elżbieta Heweliusz)*  எனப்படுபவர்) (ஜனவரி 17, 1647–திசம்பர் 22, 1693) முதல் பெண் வானியலாளர்களில் ஒருவராகக் கருதப்படுகிறார். இவர் *நிலா அட்டவணைகளின் தாய்* எனவும் அழைக்கப்படுகிறார். இவர் தன்னோடு பணிபுரிந்த வானியலாளராகிய யோகான்னசு எவலியசுவின் இரண்டாம் மனைவியும் ஆவார்.

இளமை
----

எலிசபெத் கூப்மன் (அல்லது காப்மன், இடாய்ச்சு மொழி: *merchant*) எவலியசுவையும் அவரது முதல் மனைவியைப் போலவே ஒரு வணிக்க் குடும்பத்தில் பிறந்தவர் ஆவார். இவர் போலிசு-இலுதுவேனிய பொதுந்லவாயத்தில் அமைந்த பொமரெனிய வோல்வோதெசிப்பில் உள்ள தான்சிக் நகரில் பிறந்தார். இவர் ஆன்சா தொழிற்சங்கத்தின் உறுப்பினராவார்.

திருமணம்
--------

இலத்தீன் புலமை
--------------

வானியல் அட்டவணைகள் முறையியல்
----------------------------

இறப்பு
------

பண்பாட்டில்
-----------

*விண்மீன் வேட்டைக்காரி (The Star Huntress)* (2006) எனும் புதினத்தில் இவரது வாழ்க்கை நாடகமயப் படுத்தப்பட்டுள்ளது.

12625 கூப்மன் சிறுகோளும் வெள்ளிக் கோளின் கூப்மன் குழிப்பள்ளமும் இவரது நினைவாகப் பெயரிடப்பட்டுள்ளது.

குறிப்புகள்
-----------

1. ↑  Hockey, Thomas (2009). *The Biographical Encyclopedia of Astronomers*. Springer Publishing. பன்னாட்டுத் தரப்புத்தக எண்:978-0-387-31022-0.. பார்த்த நாள்: August 22, 2012.

மேற்கோள்கள்
-----------

* Ogilvie, Marilyn Bailey. "Hevelius, Elisabetha Koopman". In: *Women in Science*, The MIT Press, 1986, p. 99 ISBN 0-262-15031-X (Short encyclopedia article)
* Walz, E. 2006. *The Star Huntress*. Random House/Bertelsmann. ISBN 978-3-442-36523-4 (Historical novel)

வெளி இணைப்புகள்
---------------

* Hevelius beer festival website
* Johann and Elizabeth Hevelius, astronomers of Danzig
**எலிசபெத் இலாதா** *(Elizabeth Lada)* ஓர் அமெரிக்க வானியலாளர் ஆவார். இவர்தன் ஆய்வில் "வளிம மூலக்கூற்று ஒண்முகில்களில் பொதிந்த முகிழ்நிலை பால்வெளிக் கொத்துகளின் தோற்றம், இயல்புகள், படிமலர்ச்சியில்" ஆர்வம் கொண்டுள்ளார்.
இவருக்கு 1992 இல் வானியலுக்கான ஆன்னி ஜம்ப் கெனான் விருது வழங்கப்பட்டது. இவர் தனது மேரிலாந்து பல்கலைக்கழகப் பணிகளுக்காக அபுள் ஆய்வுநல்கையும் வென்றுள்ளார். இவருக்கு 1999 இல் தேசிய அறிவியல் அறக்கட்டளையின் வாழ்க்கைப்பணி விருதும் வழங்கப்பட்டது. இவர் 1998 இல் குடியரசுத் தலைவரின் அறிவியலாளர், பொறியியலாளர்களுக்கான தொடக்க வாழ்க்கைப்பணி விருதும் பெற்றுள்ளார்.

வாழ்க்கை
--------

இவர் 1983 இல் யேல் பல்கலைக்கழகத்தில் இருந்து இயற்பியலில் இளமறிவியல் பட்டம் பெற்றார். இவர் 1990 இல் டெக்சாசு பல்கலைக்கழகத்தில் வானியலில் முனைவர் பட்டம் பெற்றார். Lada is currently Professor of Astronomy at the University of Florida.

மேற்கோள்கள்
-----------

1. 1 2 3 4 5 6  "UF :: Astronomy". *UF*. 3 ஜூலை 2016 அன்று மூலம் பரணிடப்பட்டது. 1 July 2016 அன்று பார்க்கப்பட்டது.
2. ↑  "Annie Jump Cannon Award in Astronomy". *American Astronomical Society*. 27 June 2016. 1 July 2016 அன்று பார்க்கப்பட்டது.
3. ↑  "Listing of all Hubble Fellows 1990-2016". *Space Telescope Science Institute*. 20 பிப்ரவரி 2017 அன்று மூலம் பரணிடப்பட்டது. 1 July 2016 அன்று பார்க்கப்பட்டது.
4. ↑  "NSF Award Search: Advanced Search Results". *NSF*. 1 July 2016 அன்று பார்க்கப்பட்டது.
5. ↑  "The Presidential Early Career Award for Scientists and Engineers: Recipient Details - National Science Foundation". *NSF*. 1 July 2016 அன்று பார்க்கப்பட்டது.
**நாகப்பட்டினம் சட்டைநாதசுவாமி கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

அமைவிடம்
--------

நாகப்பட்டினம் காயாரோகணர் நீலாயதாட்சி அம்மன் கோயிலுக்கு மேற்கே ஆதிகாயாரோகணம் என்ற இடத்தில் பீசண பைரவர் சட்டை நாதராக உள்ளார்.

இறைவன், இறைவி
-------------

இக்கோயிலில் உள்ள மூலவர் சட்டைநாதர். பைரவர் மிக உக்கிரமாகக் காணப்பட்டதால் அவருக்கு இடப்புறமாக அமுதவல்லி அம்மன் சன்னதி அமைக்கப்பட்டு, பைரவர் சாந்த மூர்த்தியானதாகக் கூறுகின்றனர்.

அமைப்பு
-------

திருமலைராயன்பட்டினத்தை ஆட்சி செய்த மன்னனின் மகள் பிரம்மராட்சசன் பிடியில் அகப்பட்டு, பின்னர் அதிலிருந்து விடுபட்டு சுகமடைந்ததாகவும், அதற்காக நன்றிக்கடனாக மன்னன் கோயிலை விரிவாக்கம் செய்ததாகக் கூறுகின்றனர். தொடர்ந்து விழாக்கள் நடக்கவும் மன்னன் ஏற்பாடு செய்ததாகக் கூறுவர். தெற்கு நோக்கிய நிலையில் அமைந்துள்ள உயர்ந்த கட்டமலை மீது சட்டைநாதர் சன்னதி காணப்படுகிறது. கருவறை முன்பாக அர்த்த மண்டபம், மகா மண்டபம், முக மண்டபம் ஆகியன உள்ளன. காயாரோகணர், ஆதிநீலாயதாட்சி அம்மன் சன்னதிகள் கிழக்கு நோக்கிய நிலையில் காணப்படுகின்றன.

மேற்கோள்கள்
-----------

1. 1 2 3  திருக்கோயில்கள் வழிகாட்டி, நாகப்பட்டினம் மாவட்டம், தமிழ்நாடு அரசு இந்து சமய அறநிலையத்துறை, 2014
**எலிசபெத் இலாங்குதன் வில்லியம்சு** *(Elizabeth Langdon Williams)* (பிப்ரவரி 8, 1879, புட்னாம், கன்னெக்டிகட் – 1981) ஓர் அமெரிக்க வானியலாளர் ஆவார். இவர் 1903 இல் மசாசூசட் தொழில்நுட்ப நிறுவனத்தில் இயற்பியலில் இளவல் பட்டம் பெற்றார். இவர் தொடக்கநிலைப் பெண் பட்டதாரிகளில் ஒருவராவார். இவர் பெர்சிவால் உலோவலால் ஒரு புதிய கோளைக் கண்டறிய பணிக்கு அமர்த்தப்பட்டார். இவர் 1915 இல் உலோவலில் இருந்த மாந்தக் கணிப்பாளருக்குத் தலைமை வகித்தார். இவரது கணக்கீடுகள் புளூட்டோவைக் கண்டறிவதற்கான படிமத்தைப் படம்பிடித்தாலும் இவர் வான்காணகத்தை விட்டு 1930 இலேயே விட்டுவிலகிவிட்டார். கிளைடு தாம்பவுக் இறுதியாக 1930 இல் இப்ப்படிமத்தின் சிறப்பை உணர்ந்தார். இவர் 1922 இல் ஜார்ஜ் கால் ஆமிள்டன் எனும் வேறொரு வானியலாளரை மணந்தார்.

மேற்கோள்கள்
-----------

1. 1 2  Schindler, Kevin (2016), *Lowell Observatory*, Images of America, Arcadia Publishing, p. 63, ISBN 9781439655726
2. ↑  "Elizabeth Langdon Williams", *Year of Pluto*, Lowell Observatory Archives, 2017-08-09 அன்று பார்க்கப்பட்டது
3. ↑  Littmann, Mark (2004), *Planets Beyond: Discovering the Outer Solar System*, Dover Books on Astronomy, Courier Corporation, p. 67, ISBN 9780486436029
4. ↑  "Elizabeth Langdon Williams", *Storied Women of MIT*, Massachusetts Institute of Technology
5. ↑  Putnam, William Lowell (2002), *Percival Lowell's Big Red Car: The Tale of an Astronomer and a 1911 Stevens-Duryea*, McFarland, p. 144, ISBN 9780786412341
**காசிகுண்ட் தொடருந்து நிலையம்** (*Qazigund railway station*) என்பது இந்திய இரயில்வேயின் வடக்கு தொடருந்து மண்டலத்தில் அமைந்துள்ள ஒரு தொடருந்து நிலையமாகும். இது இந்தியாவின் காசிகுண்ட் ஜம்மு காஷ்மீரில் அமைந்துள்ளது. இது காசிகுண்ட் மக்களின் முக்கிய போக்குவரத்து மையமாகும். இப்பகுதி பூலோக சொர்க்கம் என அழைக்கப்படுகிறது

அமைவிடம்
--------

காசிகுண்ட் தொடருந்து நிலையம் ஜம்மு மற்றும் காஷ்மீரின் குல்காம் மாவட்டத்தில் உள்ள காசிகுண்ட் நகருக்கு அருகில் அமைந்துள்ளது.

வரலாறு
------

காஷ்மீர் பள்ளத்தாக்கை ஜம்மு தாவி மற்றும் மற்ற இந்தியத் தொடருந்து வலையமைப்புடன் இணைக்கும் நோக்கில், ஜம்மு-பாரமுல்லா இருப்புப் பாதை பெருந்திட்டத்தின் ஒரு பகுதியாக இந்த நிலையம் கட்டப்பட்டுள்ளது. இந்தநிலைய தொடக்கவிழா நாளில், இந்தியாவின் முன்னாள் பிரதமர் மன்மோகன் சிங்கும், சோனியா காந்தியும், பனிகால் மேல்நிலைப் பள்ளியின் 100 மாணவர்களுடன், பெரும்பாலும் பெண்களுடன் காசிகுண்டிற்கு 12 நிமிட பயணத்தை மேற்கொண்டனர். மேலும் 17.8 கிமீ பயணத்தின் ஒரு பகுதியாக பனிகாலுக்குத் திரும்பிச் சென்றனர். இப்பயணத்தின் போது ஜம்மு ஆளுஞர் என். என். வோஹ்ரா, முதல்வர் உமர் அப்துல்லா, தொடருந்து துறை அமைச்சர் மல்லிகார்ச்சுன் கார்கே மற்றும் மத்திய சுகாதாரத்துறை அமைச்சர் குலாம் நபி ஆசாத் ஆகியோரும் இருந்தனர்.இத்தடம் ஆசியாவிலேயே இரண்டாவது மிக நீளமானபீர் பாஞ்சால் சுரங்க இருப்புப்பாதை வழியாகச் செல்கிறது.

குறைக்கப்பட்ட நிலை
------------------

நிலையத்தின் குறைக்கப்பட்ட உயரம் கடல் மட்டத்திலிருந்து 1671 மீ உயரத்தில் உள்ளது.

வடிவமைப்பு
----------

இந்த பெரும் திட்டத்தில் உள்ள மற்ற எல்லா நிலையங்களையும் போலவே, இந்த நிலையமும் காசுமீரி மரக் கட்டிடக்கலை அடிப்படையில் கட்டப்பட்டது. இந்நிலையம் உள்ளூர் சூழலுக்கு ஏற்ப வடிவமைக்கப்பட்ட ஒரு அரச நீதிமன்றத்தின் நோக்கத்துடன் கூடிய சூழலைக் கொண்டுள்ளது. நிலையப் பெயரானது உருது, ஆங்கிலம் மற்றும் இந்தியில் உள்ளது.

மேலும் பார்க்கவும்
------------------

* அனந்த்நாக் ரயில் நிலையம்
* ஸ்ரீநகர் ரயில் நிலையம்

மேற்கோள்கள்
-----------

1. ↑  "74627/Banihal Baramula DEMU". *India Rail Info*. 4 January 2015 அன்று பார்க்கப்பட்டது.
2. ↑  Balchand, K. (27 June 2013). "Banihal-Qazigund rail link opened". *The Hindu*. 5 December 2013 அன்று மூலம் பரணிடப்பட்டது.
**எலிசா மதேலினா வில்பர் சவுர்வீல்லி** *(Eliza Madelina Wilbur Souvielle)* (அக்தோபர் 21, 1851 - மார்ச்சு 31, 1930) ஓர் அமெரிக்க பெயர்பெற்ற அறிவியலாளரும் வானியலாளரும் தாவரவியலாளரும் புதுமைப்புனைவாளரும், எழுத்தாளரும் வெளியீட்டாளரும் ஆவார்.

இவர் நியூயார்க் மாநிலத்தில் உள்ள பதாவியா மகளிர் துறவிமடத்தில் படித்தார். இவர் தான் ஆர்வர்டு பல்கலைக்கழகத்தில் அறிவியலில் விரிவுரையாற்றிய முதல் பெண்மணி ஆவார். இவர் அமெரிக்க அறிவியல் மேம்ப்பட்டுக் கழக உறுப்பினரும் ஆவார். இவர்து கட்டுரைகள் *Scientific American* , *New York Herald* ஆகிய இதழ்களிலும் செய்தித்தள்களிலும் வெளியாகியுள்ளன. இவர் *Continuity (magazine)* எனும் இதழை வெளியிட்டுள்ளார்.

இவர் தாமசு பாசுனெட்டை மணந்ததும் 1880 இல் மரபனாங்குக்கு இடம்பெயர்ந்தார். அவர் 1886 இல் இறந்ததும் தொண்டை, நுரையீரல் அறுவையாளராகிய மத்தேயு சவுவீல்லி எனும் பிரான்சியரை மணந்துக்கொண்டார்.

இவர் மேலைச் சமயங்களைப் பற்றி *சமயப் பாராளுமன்றத் தொடரை* எபான் மால்கம் சட்கிளிப்பே எனும் புனைபெயரில் எழுதினார். இவர்*உலிசியாது (The Ulyssiad)* (Dacosta Publishing Co. Jacksonville, 1896), எனும் உல்லிசெசு கிரேண்டின் வாழ்க்கையை கவிதையாக வடித்துள்ளார். இவர் பெண்கள் வாக்குரிமை பரப்புரையில் முனைவோடு செயல்பட்டார். மேலும், ஜாக்சன்வில்லி முதியோர் இல்லத்தில் ஏழாண்டுகள் செயல்;ஆளராக இருந்தார். இவர் அமெரிக்க பெண் எழுத்தாளரின் ஜாக்சன்வில்லிக் கிளையின் துணைத்தலைவரும் ஆவார். இவரது பதிவுரிமங்களில் மூன்று தொலைநோக்கிகளுக்கானவையும் அடங்கும். இவர் வானூர்தி வடிவமைப்பிலும் ஈடுபட்டுள்ளார்.

மேற்கோள்கள்
-----------

1. ↑  "Find A Grave Index". *FamilySearch*. 24 July 2016 அன்று பார்க்கப்பட்டது.
2. 1 2  3 amazing alarming or transforming scientists from Jacksonville May 20, 2013 Metro Jacksonville
3. 1 2 3 4  Empire Point mansion has long history of strong Trout women by Leni Bessette and Louise Stanton Warren October 8, 2005 Florida Times-Union
சாய்தள்த்தில் பாயும் ஆடிமணி கலந்த சிலிக்கோன் எண்ணெய்ச் சாந்து
 உருளைக் கிழங்கு மாவுச் சாந்து
**சாந்து** *(slurry)* அல்லது **சாந்துக்கலவை** என்பது நீரொடு கலந்த நீரைவிட அடர்ந்த சாந்துக்கலவை ஆகும். சாந்தாக்கம் திண்மங்களை போக்குவரத்து செய்யும் வழிமுறையாகும். இங்கு நிர் அல்லது நீர்மம் திண்ம ஏந்தியாகச் செயல்படுகிறது. இது எக்கிவழி சரக்குந்துத் தொட்டி அல்லது கலத்துக்குள் ஏற்றி பயன்படும் இடத்தில் நேரடியாகக் கொட்டிப் பயன்படுத்தப்படுகிறது. திண்மத் துகள்கள் ஒரு மைக்ரான் முதல் நூறு மிமீ வரையில் வேறுபடலாம். குறிப்பிட்ட போக்குவரத்து வேகத்துக்குக் கீழே இது அடியில் படிந்து நியூட்டனிய இயல்பற்ற பாய்மமாகச் செயல்படும். கலவை உட்கூறுகளைப் பொறுத்து இது தேய்மானத்தையோ கரித்தலையோ செய்யும்.

மேற்கோள்கள்
-----------

வெளி இணைப்புகள்
---------------

|  |  |
| --- | --- |
| Search Wiktionary | விக்சனரியில் ***சாந்து*** என்னும் சொல்லைப் பார்க்கவும். |

* Bonapace, A.C. A General Theory of the Hydraulic Transport of Solids in Full Suspension பரணிடப்பட்டது 2020-08-07 at the வந்தவழி இயந்திரம்
* Ravelet, F.; Bakir, F.; Khelladi, S.; Rey, R. (2013). "Experimental study of hydraulic transport of large particles in horizontal pipes". *Experimental Thermal and Fluid Science* **45**: 187–197. doi:10.1016/j.expthermflusci.2012.11.003. .
* Ming, G. Ruixiang, L. Fusheng, N. Liqun, X. (2007). Hydraulic Transport of Coarse Gravel—A Laboratory Investigation Into Flow Resistance.
கோரேவாதா மீட்பு மையத்தின் நுழைவாயில்

கோரேவாதா ஏரி யில் சூரியன் மறையும் காட்சி. 

**கோரேவாதா ஏரி** *(Gorewada Lake)* நாக்பூர் நகரின் வடமேற்கு மூலையில் கோரேவடா ஏரி அமைந்துள்ளது. 2,350 அடி நீளம் கொண்ட அணையுடன் இந்த ஏரி உருவாக்கப்பட்டது 

1912 ஆம் ஆண்டு நீர் மேலாண்மை துறையினால் ஏரி மேம்படுத்தப்பட்டது. நாக்பூரில் அப்போது வாழ்ந்த 1.01 இலட்சம் மக்களின் குடிநீர் ஆதாரமாக கோரேவாதா ஏரி திகழ்ந்தது. அடர்த்தியான காடு சூழ்ந்த பகுதி எல்லையாக இருப்பதால் ஏரியையும் ஏரியைச் சுற்றியுள்ள பகுதிகளிலும் பறவை இனங்கள் மற்றும் சில விலங்குகள் குடியிருக்கின்றன. மகாராட்டிர மாநில அரசு ஏரியைச் சுற்றியுள்ள வனப்பகுதிகளில் 1914 எக்டேர் பரப்பளவில் வேட்டைக்குழு ஒன்றை உருவாக்கியது. நாட்டின் முதலாவது வேட்டைக்குழு இதுவென பல செய்தித்தாள்கள் செய்தி வெளியிட்டுள்ளன. 2005 ஆம் ஆண்டு முன்மொழியப்பட்ட இந்த வேட்டைக்குழு திட்டம் 2016 இல் தொடங்கப்பட்டது. சிறுத்தைகள், இந்திய மான்கள், மயில்கள் மற்றும் சில விலங்குகள் அங்கு இருப்பதாக அறியப்படுகிறது. 
கோரேவாதா ஏரிக்கு அருகிலுள்ள சாலை கோரேவாதா சுற்றுச் சாலை என அழைக்கப்படுகிறது. இப்பகுதியில் பல திறந்தவெளி அரங்குகள் அமைக்கப்பட்டுள்ளன. சிங்காபாய் தக்லி, போர்கவுன், கிட்டிகாதான் போன்றைவை ஏரிக்கு அருகிலுள்ள சில பகுதிகளாகும் 

நாக்பூர் நகருக்கு குடிநீர் வழங்கும் ஆதாரமாக இருப்பினும் ஏரியைச் சுற்றியுள்ள குப்பை, எரிந்த நெகிழி போன்றவைகளால் ஏரியின் சுற்றுப்புறம் மாசடைந்து காணப்படுகிறது. மீன் பிடிப்பும் கடல் சிப்பிகள் போன்றவையும் இங்கு காணமுடிகிறது.

மேற்கோள்கள்
-----------

1. ↑  "GEO".. 2005-02-17 அன்று மூலம் பரணிடப்பட்டது. 2008-05-19 அன்று பார்க்கப்பட்டது. External link in `|publisher=` (உதவி)
2. ↑  "ToI article on Gorewada Lake". 2013-06-29 அன்று மூலம் பரணிடப்பட்டது. 2019-08-23 அன்று பார்க்கப்பட்டது.
3. ↑  "The Info List - Gorewada Lake". theinfolist.com - 2014-2017. 2017-07-09 அன்று பார்க்கப்பட்டது.

* Nagpur Lake Photos பரணிடப்பட்டது 2016-03-03 at the வந்தவழி இயந்திரம்
அவென்யூ சாலையின் நுழைவாயிலில் ஒரு கோயில்
பெங்களுருவில் 1890 இல் கனடிய சிற்றாலயம் (வலது)
1890 இல் பெங்களூரு பேட்டின் பிரதான சாலை 
**அவென்யூ சாலை** *(Avenue Road)* இந்தியாவின் கர்நாடக மாநிலத்தின் தலைநகரமான பெங்களூர் நகரிலுள்ள ஒரு பரபரப்பான வணிக வீதியாகும்.  பெங்களூர் நகரின் மையத்தில் இருக்கும் தொன்மையான பகுதிகளில் ஒன்றான சிக்பேட் பகுதியில் இச்சாலை செல்கிறது. நகரின் முக்கிய சாலைகளான மைசூர் சாலை மற்றும் கே கி சாலையையும் இது இணைக்கிறது. கெம்பே கவுடா பேருந்து நிலையம் மற்றும் பெங்களூர் சிட்டி இரயில் நிலையத்திற்கு அருகிலேயே அவென்யூ சாலை உள்ளது.

முன்னதாக, அவென்யூ சாலை தோத்தாபெட் என்று அழைக்கப்பட்டது. 

பயன்படுத்தப்பட்ட பழைய புத்தகங்கள், ஆடைகள், நகைகள் மற்றும் அடகு வியாபாரம் ஆகியவற்றில் பாரம்பரிய வர்த்தகத்திற்காக அவென்யூ சாலை நன்றாக அறியப்படுகிறது. பெங்களூரு அவென்யூ சாலையில் இருக்கும் பெங்களூரு பேட் பகுதியில் இலண்டன் சமயப்பரப்பு சங்கத்தின் ரைசு மெமோரியல் சர்ச் அமைந்துள்ளது. கனடிய மொழி அறிஞரும் பெங்களூர் பேட் பிராந்தியத்தின் கல்வி முன்னோடியுமான சகோ பெஞ்சமின் ஓல்ட்டு ரைசின் நினைவாக பேராலயத்திற்கு இப்பெயர் சூட்டப்பட்டுள்ளது. 1834 ஆம் ஆண்டு வில்லியம் காம்ப்பெல் என்பவர் இப்பேராலயத்தை நிறுவினார்.

மேற்கோள்கள்
-----------

1. ↑  Hodder, Edwin (1890). *Conquests of the Cross, A Record of Missionary Work throughout the World: Vol. 3: Special Edition*. London: Cassell and Company Limited. பக். 325.. பார்த்த நாள்: 23 October 2015.
2. ↑  Rice, Edward Peter (1890). *Benjamin Rice or Fifty years in the Master's Service*. Piccadilly: London Mission Religious Tract Society. பக். 192.. பார்த்த நாள்: 22 October 2015.
3. ↑  Bangalore | Bengaluru | Garden City | Bangalore Tourism | Silicon Valley Of India
4. ↑  Bangalore - Information
5. ↑  Rizvi, Aliyeh (27 February 2011). "A Walk Down Avenue Road". *A Turquoise Cloud*. 22 October 2015 அன்று பார்க்கப்பட்டது.
6. ↑  Kumar, G S (12 February 2015). "A Parichay with Avenue Rd’s heritage". Times of India.. பார்த்த நாள்: 22 October 2015.
7. ↑  "Benjamin Rice". *Rices In India: A family devoted to India for 100 years*. 22 October 2015 அன்று பார்க்கப்பட்டது.
8. ↑  Gourley, B. "Daily Photo: Rice Memorial Church". *Stories & Movement: The Sum of a Life*. 22 October 2015 அன்று பார்க்கப்பட்டது.
9. ↑  "Earlier known as Doddapete, Avenue Road could be as old as Bengaluru". ET Bureau. The Economic Times. 26 March 2015.. பார்த்த நாள்: 22 October 2015.
**நாகப்பட்டினம் வட்டம்** , தமிழ்நாட்டின் நாகப்பட்டினம் மாவட்டத்தில் உள்ள எட்டு வருவாய் வட்டங்களில் ஒன்றாகும். இந்த வட்டத்தின் தலைமையகமாக நாகப்பட்டினம் நகரம் உள்ளது. இந்த வட்டத்தின் கீழ் 85 வருவாய் கிராமங்கள் உள்ளன. நாகப்பட்டினம் ஊராட்சி ஒன்றியம் மற்றும் திருமருகல் ஊராட்சி ஒன்றியம் இவ்வட்டத்தில் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 282.784 மக்கள்தொகை கொண்டது. மக்கள்தொகையில் 139.917 ஆண்களும், 142.867 பெண்களும் உள்ளனர். 70.683குடும்பங்கள் கொண்ட இவ்வட்ட மக்கள்தொகையில் 57% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 85.63% மற்றும்பாலின விகிதம் 1,000 ஆண்களுக்கு, 1021பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 31553 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 956 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 79.095
மற்றும் 1154ஆகவுள்ளனர். மக்கள்தொகையில் இந்துக்கள் 80,23% , இசுலாமியர்கள் 16,72%, கிறித்தவர்கள் 2,9% மற்றும் பிறர் 0.15%ஆகவுள்ளனர்.

மேற்கோள்கள்
-----------

1. ↑  நாகப்பட்டினம் மாவட்ட வருவாய் வட்டங்கள்
[*தொடர்பிழந்த இணைப்பு*]
2. ↑  [ நாகப்பட்டினம் 
வட்டத்தின் மக்கள்தொகை பரம்பல்]

| * பா
* உ
* தொ
நாகப்பட்டினம் மாவட்டம் |
| --- |
| மாவட்டம் தலைமையகம் | நாகப்பட்டினம் |
| மாநிலம் | தமிழ்நாடு |
| பகுதி | சோழ நாடு |
| நகராட்சிகள் | 
நாகப்பட்டினம்  **·**  வேதாரண்யம் |
| வட்டங்கள் | 
கீழ்வேலூர் வட்டம்  **·**  நாகப்பட்டினம் வட்டம்  **·**  திருக்குவளை வட்டம்  **·**  வேதாரண்யம் வட்டம்  **·**   |
| ஊராட்சி ஒன்றியங்கள் | 
கீழ்வேளூர் ஊராட்சி ஒன்றியம்  **·**  நாகப்பட்டினம் ஊராட்சி ஒன்றியம்  **·**  கீழையூர் ஊராட்சி ஒன்றியம்  **·**  திருமருகல் ஊராட்சி ஒன்றியம்  **·**  வேதாரண்யம் ஊராட்சி ஒன்றியம்  **·**  தலைஞாயிறு ஊராட்சி ஒன்றியம்  **·**   |
| பேரூராட்சிகள் | 
திட்டச்சேரி  **·**  வேளாங்கண்ணி **·**  கீழ்வேளூர் **·**  மணல்மேடு **·**  தலைஞாயிறு **·**  |
| சட்டமன்றத் தொகுதிகள |  நாகப்பட்டினம்  •  கீழ்வேளூர்   •  வேதாரண்யம் |
| இணையதளம் |  |
**அட்டலட்சுமி கோயில்** (*Ashtalakshmi Temple*) என்பது இந்தியாவின் ஐதராபாத்தில் உள்ள தேவிகளின் பிரபலமான [[இந்துக் கோயிலாகும். லட்சுமி தேவிக்கு அர்ப்பணிக்கப்பட்ட இந்தக் கோயில் நகரின் புறநகரில் தனித்து இருக்கிறது. இப்பகுதியில் உள்ள பல்வேறு இசுலாமியக் கட்டிடக்கலை நினைவுச்சின்னங்களுக்கு மத்தியில், இந்த கோயில் வித்தியாசமாக தென்னிந்திய கட்டிடக்கலையின் பாணியைக் கொண்டுள்ளது குறிப்பிடத்தக்கது. 

இந்து மதங்களில், செல்வத்தின் தெய்வமான லட்சுமி, மக்களின் இதயங்களில் ஒரு சிறப்பு இடத்தைப் பெறுகிறார், ஏனெனில் அவர் செழிப்பு மற்றும் மகிழ்ச்சி மற்றும் இரட்சிப்பைக் கொண்டுவருகிறார். ஆனால் மிகச் சில கோயில்களில் லட்சுமி தேவி எட்டு அற்புதமான வடிவங்களில் இருக்கிறார்.

வரலாறு
------

காஞ்சி சங்கர மடத்தின் கீழ் கட்டப்பட்ட இக்கோயில் ஏப்ரல் 1996 இல் குடமுழுக்கு செய்யப்பட்டது. இது தெலங்காணா மாநிலத்திலுள்ள, ஐதராபாத்தில்  தில்சுக் நகர் மற்றும் எல்பி நகர் இடையே, கொத்தப்பேட்டை (தேசிய நெடுஞ்சாலை 9 ) அருகே உள்ள வாசவி காலனியில் அமைந்துள்ள மிகவும் பிரபலமான கோயிலாகும்.

வடிவமைப்பு
----------

இக் கோவிலின் வடிவமைப்பும் கட்டிடக்கலையும்]] சென்னை அட்டலட்சுமி கோயிலின் பாணியில் கட்டப்பட்டது. இருப்பினும், கட்டுமானம் தொடங்கும் போது பல மாற்றங்கள் செய்யப்பட்டன. அட்டலட்சுமி கோவில் கூட்டு முயற்சிக்கு சிறந்த உதாரணமாகும். பல தரப்பு மக்களும் தாராளமாக நன்கொடை அளிக்க முன் வந்தனர். ஐந்தாண்டுகள் இடைவிடாமல் கட்டுமானப் பணி நடைபெற்றது. மொத்தமாக ரூ. 10 மில்லியன் செலவில் பிரமாண்டமான அட்டலட்சுமி கோவிலின் தற்போதைய வடிவம் பெறப்பட்டது.

நன்கு அறியப்பட்ட கட்டிடக் கலைஞர் பத்மசிறீ எஸ்.எம்.கணபதி ஸ்தபதி மற்றும் எம். மதியழகன் ஸ்தபதி ஆகியோர் கட்டமைப்பையும் வடிவமைப்பையும் உருவாக்கினர். அதிகம் அறியப்படாத கடவுள்களின் சுமார் 134 சிலைகள் மகாகோபுரத்தை அலங்கரிக்கின்றன.

மணல் மற்றும் சீமைக்காரையால் கட்டப்பட்டிருந்தாலும், அட்டலட்சுமி கோவில் கலைஞர்களின் குறிப்பிடத்தக்க திறமையை வெளிப்படுத்துகிறது. உள்ளே ஆதிலட்சுமி, ஐஸ்வர்யலட்சுமி, சந்தானலட்சுமி, தனலட்சுமி, தானியலட்சுமி, கஜலட்சுமி, விஜயலட்சுமி மற்றும் வரலட்சுமி சிலைகள் நிறுவப்பட்டுள்ளன. இந்த எட்டு தோரணைகளை சித்தரித்து, சிலைகள் தங்கத்தாலான கழுத்தணிகளால் அலங்கரிக்கப்பட்டுள்ளன.

கல்யாண மண்டபம்
--------------

15 மில்லியன் செலவில் இரண்டு மாடிகளைக் கொண்ட கல்யாண மண்டபம் மற்றும் அர்ச்சகர்களுக்கான அர்ச்சக நிலையம் குடியிருப்பு ஆகியவற்றைக் கட்டுவதற்கான முன்மொழிவுகள் தயாராகி வருகின்றன.

சான்றுகள்
---------

1. ↑
2. ↑
3. ↑
**பாசிக்குடா** (*Pasikudah*) என்பது மட்டக்களப்பிலிருந்து 35 கி.மி. தொலைவில் வட மேற்கில் அமைந்துள்ள ஓர் கரையோர பிரதேசமாகும். வாழைச்சேனை பிரதேசத்திற்கு உட்பட்ட இவ்விடம் இலங்கையின் மிகவும் அழகான கடற்கரைகளுள் ஒன்று ஆகும். புகழ்பெற்ற உல்லாச பயணிகளைக் கவரும் இடமாக இருந்த இது ஈழப் போர் இடம் பெற்றதனால் இதன் உல்லாச பயணிகளை இழந்தது. 2004 இந்தியப் பெருங்கடல் நிலநடுக்கம் மேலும் நிலைமையை மோசமாக்கியது. ஈழப் போர் முடிவுற்றதும் இப்பகுதி உல்லாச பயணிகளை உள்வாங்கும் இடமாக மாறி வருகின்றது.

தென்னந்தோப்பு - பாசிக்குடா
அலைகளின் அகோரமில்லாத, ஆழமில்லாத விசாலமான கடற்பரப்பு, முருகைக்கற்பாறைகள், கடற் தாவரங்கள், கடல் வாழ் உயிரினங்கள் ஆகியவற்றின் இயற்கை வனப்பும், உல்லாச விடுதிகளும், கிடுகுகளால் அழகுற,நேர்த்தியாக வேயப்பட்ட "கபாணா" என்றழைக்கப்படும் உல்லாச விடுதிகளும், படகுச் சவாரிக்கு ஏற்ற கடலும், பாசிக்குடாவின் சிறப்புக்களாகும்.

மேற்கோள்கள்
-----------

1. ↑  "பல்லின சமூகங்களை இணைக்கும் எழில் மிக்க உறவுப் பாலம் – பாசிக்குடா". 2012-10-19 அன்று மூலம் பரணிடப்பட்டது. 2012-12-31 அன்று பார்க்கப்பட்டது.
2. ↑  பாசிக்குடா பரணிடப்பட்டது 2014-08-20 at the வந்தவழி இயந்திரம், தமிழ்மிரர், சூலை 31, 2012
***காதல் முன்னேற்றக் கழகம்*** என்பது 2019 ஆம் ஆண்டு வெளிவந்த தமிழ் திரைப்படமாகும். இத்திரைப்படத்தை மாணிக்க சத்யா இயக்கியிருந்தார். இத்திரைப்படத்தில் சிங்கம்புலி மற்றும் கஞ்சா கருப்பு ஆகியோருடன் பிருத்வி ராஜன் மற்றும் சாந்தினி தமிழரசன் ஆகியோர் முக்கிய கதாபாத்திரங்களில் நடிக்கின்றனர். பிசி சிவன் இசையமைத்த இந்த படம் 10 மே 2019 அன்று வெளியிடப்பட்டது.

நடிப்பு
-------

* பிருத்வி ராஜன்
* சாந்தினி தமிழரசன்
* சிவா சேனாதிபதி
* சிங்கம்புலி
* கஞ்சா கருப்பு
* கிஷோர் குமார்
* நாதஸ்வரம் முனீஸ்ராஜா

உற்பத்தி
--------

1985 இல் நடந்த ஒரு கால நாடகத்தில், அறிமுக இயக்குனர் மாணிக்க சத்யா சாந்தினி தமிழரசன் மற்றும் பிருத்வி ராஜன் ஆகியோரை முக்கிய கதாபாத்திரத்தில் நடித்தார். நடிகர் கார்த்திக்கின் ரசிகரான ஒரு கிராமவாசியாக நடிக்க பிருத்வி தேர்ந்தெடுக்கப்பட்டார், அதே நேரத்தில் சாந்தினி பள்ளி ஆசிரியராக நடித்தார்.

ஒலிப்பதிவு
----------

படத்தின் ஒலிப்பதிவு பிசி சிவன் இசையமைத்துள்ளார்.

* "காதல் முன்னேற்றக் கழகம்" - ஜெயமூர்த்தி, கவிதா கோபி
* "ரஜினி கமலு" - பிசி சிவன்
* "ஒன்னகண்ட நெஞ்சுக்குள்ள" - அஜய் ஷ்ரவன், நமீதா பாபு
* "நவ்வாபாழ கண்ணழகி" - அந்தோணி தாசன், பிரியா சுப்பிரமணியன்
* "தொடுவானம்" - கணேஷ் வெங்கடராமன், ரீட்டா

வெளியீடு
--------

இந்த படம் 10 மே 2019 அன்று தமிழகம் முழுவதும் குறைந்த அளவில் வெளியிடப்பட்டது. *தி நியூ இந்தியன் எக்ஸ்பிரஸின்* விமர்சகர் "*காதல் முன்னேற்றக் கழகம்* காதல் அல்ல, முற்போக்கானதாக இருக்கட்டும்" என்றும், "இது தமிழ் படங்களில் பரவி வரும் பாலுறவுக்கான சுய-வாழ்த்து செய்திகள் மற்றும் ஒப்புதல்கள் என்றும் குறிப்பிட்டார். போற்றப்பட வேண்டிய ஒன்று. "என்றும் புகழ்ந்தனர்

மேற்கோள்கள்
-----------

1. ↑  "Prithvi plays Karthik's fan in 'Kadhal Munnetra Kazhagam'". 23 January 2019.
2. ↑  "'Kadhal Munnetra Kazhagam' movie review: This confused mess of a film is deeply problematic". *The New Indian Express*.
**கிரீன்பார்க்** (*Green Park*) என்பது மத்திய இலண்டனில் உள்ள வெஸ்ட்மினிஸ்டர் நகரத்தில் உள்ள ஒரு பூங்காவாகும். அரச குடும்பத்தினர் பயன்படுத்தும் பூங்காக்களில் இதுவும் ஒன்று. ஹைடு பூங்காவுக்கும் ஜேம்ஸ் பூங்காவுக்கும் இடையில் 19 ஹெக்டேர் நிலப்பரப்பில் இது அமைந்துள்ளது. கென்சிங்டன் தோட்டங்களும் பக்கிங்காம் அரண்மனைத் தோட்டங்களும் இணைந்த இந்த பூங்காக்கள் பிளவுபடாமல் தொடர்ச்சியாக திறந்த நிலப்பரப்புடன் ஒயிட் ஹால் மற்றும் விக்டோரியா ஸ்டேஷன் தொடங்கி கென்சிங்டன் மற்றும் நோட்டிங் ஹில் வரை நீடிக்கிறது.

அருகாமையில் இருக்கும் பூங்காக்களுக்கு நேர்மாறாக இதில் ஏரிகளோ, கட்டிடங்களோ ஏதும் இல்லை. ஆயினும் சில நினைவுச் சின்னங்கள், பைரே கிரான்ச்சியால் உருவாக்கப்பட்ட கனடா மெமோரியல், தியானா பவுண்டேஷன் மற்றும் ஆர்ஏஎப் பாம்பர் கமாண்டு மெமோரியல் ஆகியவை உள்ளன. இந்தப் பூங்காவில் பெரும்பாலும் நன்கு வளர்ந்து முற்றிய மரங்களும், டேபடில் அல்லது நர்சீசஸ் மலர்கள் மட்டுமே உண்டு

மேற்கோள்கள்
-----------

1. ↑  "The Green Park". The Royal Parks. 2013-12-07 அன்று பார்க்கப்பட்டது.
}

வெளியிணைப்புகள்
---------------

விக்கிமீடியா பொதுவகத்தில்,  
 ***Green Park***   
என்பதின் ஊடகங்கள் உள்ளன. 

* The Royal Parks website: The Green Park
* Virtual journey into Green Park
**பாசிலிகஸ் பல்லிகள்** (Basilicus Plumidrons)அல்லது ஜீசஸ் பல்லி என்று அழைக்கப்படும் சுறு சுறுப்பற்ற, தளர்ச்சியுற்ற மரம் வாழ் உயிரினம். அமெரிக்காவில் வாழும் தண்ணீரில் நடக்கும் பல்லி இனத்தைச் சேர்ந்த பாலூட்டியாகும். இவை நீரில் நடக்கும் தன்மையை வைத்து மக்கள் இதை ஜீசஸ் பல்லி என்று அழைக்கிறார்கள். கிரேக்க மொழியில் பாசிலிக்கஸ் என்றால் அரசர் எனப் பொருள்படும்.

வாழ்விடங்கள்
------------

இவை மத்திய அமெரிக்காவில் அதிகம் காணப்படுகின்றன. மரங்களில் அமர்ந்திருக்கும் போது தன்னை இரையாகப் பிடிக்க வரும் மிருகங்களில் இருந்து காத்துக்கொள்ள மரத்தின் அடியில் காணப்படும் நீர்ப் பரப்பில் விழுந்து அதன் மேல் பரப்பில் நடக்கின்றன என்று இவற்றைப் பற்றி ஆராய்ச்சி செய்து வரும் ஆய்வாளர்கள் கூறுகிறார்கள். இவற்றின் பரவல் மெக்சிகோவில் இருந்து நில நடுக்கோட்டுப் பிரதேங்கள் வரை காணப்படுகிறது

பண்புகள்
--------

Male plumed basilisk in its natural habitat in Costa Rica.
இந்த பல்லிகள் பிறக்கும் போது இரண்டு கிராமும், பெரிதாக வளர்ந்த பின் 200 கிராம் எடையும் உடையதாக இருக்கிறது. அவைகளின் உருவ அமைப்புக்கேற்ப தண்ணீரில் நடக்கின்றன. அவைகள் தண்ணீரின் மேல் ஒரு நொடிக்கு 5 அடி முதல் 15 அடி வரை ஓடுகின்றன. அதன் பிறகு அவை தண்ணீரில் நீந்தவும் செய்கின்றன. இப்பல்லிகள் தனது காலினால் சக்தியை உருவாக்குகின்றன. அந்த சக்தி காலில் சேமிக்கப்படுகிறது. நடக்கத் தொடங்கும் போது இந்த சக்தியின் உதவியால் தண்ணீரின் மேல் நடப்பதாகத் தெரிவித்துள்ளனர்.

உணவு
----

பாசிலிகஸ் பல்லி ஓர் அனைத்துண்ணி ஆகும். பூச்சிகள் சிறு பாலூட்டிகள்(கொறினிகள்) சிறிய பல்லிகள், பழங்கள், பூமொட்டுகள், சிறு பறவையினங்கள் மற்றும் பாம்புகளையும் இரையாக உண்கிறது.

இனப்பெருக்கம்
-------------

Zoo Dvůr Králové, Czech Republic
பெண் பல்லி ஒரு முறைக்கு ஐந்தும் முதல் பதினைந்து முட்டைகள் வரை இடுகின்றன. மணல் அல்லது 
மண்ணில் இடப்படும் இதன் முட்டைகளிலிருந்து எட்டு முதல் பத்து வாரங்களுக்குப் பிறகு குட்டிகள் வெளிவருகின்றன. அவை பிறந்தவுடன் தனித்துச் செயல் படுகின்றன.

மேற்கோள்கள்
-----------

1. ↑  name="ITIS">"*Basiliscus plumifrons*". ஒருங்கிணைந்த வகைப்பாட்டியல் தகவல் அமைப்பு (Integrated Taxonomic Information System).
2. ↑  name="Sprackland"
3. ↑  name="Sprackland" This epithet was given in கரோலஸ் லின்னேயஸ்' 10th edition of *Systema Naturae*

விக்கிமீடியா பொதுவகத்தில்,  
 ***Basiliscus plumifrons***   
என்பதின் ஊடகங்கள் உள்ளன. 

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Basiliscus plumifrons***
**காயத்ரி ரெட்டி** (*Gayathri Reddy*) ஓர் இந்திய வடிவழகியும், நடிகையும் ஆவார். பெமினா மிஸ் இந்தியா 2016 அழகுப் போட்டியில் இவர் இறுதிப் போட்டியாளராக இருந்தார். 2019ஆம் ஆண்டு பிகில் படத்தின் மூலம் அறிமுகமானார்.

தொழில்
------

தனது 20 வயதில், காயத்ரி பெமினா மிஸ் இந்தியா 2016இல் இறுதிப் போட்டி வரை சென்றார். மேலும், இரண்டு துணைப் போட்டி விருதுகளை வென்றார்.    வருண் தவானின் சிறப்பு நுழைவு மூலம் இவர் தேர்ந்தெடுக்கப்பட்டார். இது இந்தியப் பெண்களின் தனித்துவத்தைக் கொண்டாடும் நோக்கம் கொண்டது. காயத்ரி *பிகில்* (2019) திரைப்படத்தில் அறிமுகமானார். அதில் இவர் பெண் கால்பந்து வீரர்களில் ஒருவரான மாரியாக நடித்தார். இவர் இதற்கு முன் கால்பந்து விளையாடியதில்லை. மேலும் தனது கால்பந்து திறன்களை மேம்படுத்துவதற்காக நாற்பத்தைந்து நாள் பயிற்சியில் பங்கேற்றார். படத்தில் தனது கதாபாத்திரம் குறித்து கூறுகையில், "விஜயுடன் பணிபுரிவது ஆரம்பத்தில் மிகவும் கடினமாக இருந்தது. ஏனென்றால் நான் அவரை கோபத்துடன் பார்க்க வேண்டிய காட்சிகள் இருந்தன" என்றார்.  இவர் தமிழ் மொழித் திரைப்படமான லிப்ட் (2021) திரைப்படத்தில் ஒரு பாத்திரத்தில் நடித்தார்.

சான்றுகள்
---------

1. ↑  "Unveiling the fbb Femina Miss India 2016 finalists - BeautyPageants". *Femina Miss India*.
2. ↑  "fbb Femina Miss India 2016 Sub-contest winners announced - Beauty Pageants - Indiatimes". *Femina Miss India*.
3. ↑  "Beauty queen fights against suicide and depression - Beauty Pageants - Indiatimes". *Femina Miss India*.
4. ↑  "Chennai Times 25 Most Desirable Women in 2016 - Times of India". *The Times of India*.
5. ↑  "VarunsStyleBuddy campaign's grand finale held in Mumbai - Times of India". *The Times of India*.
6. ↑  "Gayathri Reddy as Maari". *The Hindu*. 4 November 2019.
7. ↑  Sunder, Gautam (2 November 2019). "The girls of 'Bigil'". *The Hindu*.
8. ↑  "Vijay's Bigil actress Gayathri Reddy in Kavin's next film - Times of India". *The Times of India*.

வெளி இணைப்புகள்
---------------

* ஐ.எம்.டி.பி இணையத்தளத்தில் காயத்ரி ரெட்டி
**பாசிட்ரான் உமிழ்பு தளக் கதிர்படம்** (PET-Positron emission tomogram ) என்பது அணுக்கரு மருத்துவத்தில் ஒரு பயனுள்ளதும் முக்கியானதுமான ஒரு நுண்மையானகருவியால் பெறப்படும் உடல் உறுப்புகளின் அமைப்பியல் மற்றும் இயங்கும் நிலையினைக் காட்டவல்ல படமாகும். கதிர்மருத்துவத்தில் ஓர் உறுப்பில் எந்த இடத்தில் புற்றுநோய் உள்ளது என தெளிவாக்க் காட்டவல்லது.ஒற்றை ஒளியன் உமிழ்பு தளபட(SPECT ) முறையினை ஒத்தது.குறைந்த **அரை வாணாள்** ( Half life) கொண்ட பாசிட்ரானை வெளிவிடும் கதிர் ஐசோடோப்புகள் மற்றும் சிறப்பு கருவிகளின் துணையுடன் இந்த படம் பெறப்படுகிறது.இதற்காக பாசிட்ரானை உமிழும்
கரி (கார்பன்) 11,
நைட்ரசன் 13,
ஆக்சிசன் 15,

```
புளூரின் 18,போன்றவை பெரிதும் பயன்படுகின்றன.இவைகளின் அரை வாணாள் குறைவாக இருப்பதே காரணம்.ஒரு பாசிட்ரான் ஓர் எலக்ட்ரானை அடுத்து வரும் போது , அவை ஒன்றைஒன்று அழித்து, எதிரெதிர் திசைகளில் செல்லும், 511 கிலோ எலக்ட்ரான் வோல்ட் ஆற்றலுடைய இரு காமா
```

கதிர்களைத் தோற்றுவிக்கின்றன.வட்ட வடிவில் அமைந்துள்ள பல உணரிகளின் துணையுடன் கதிர்கள் தோன்றிய இடத்தினைப் பெற்று கணினியின் உதவியுடன் ஐசோடோப்புகள் உறுப்பில் உள்ள இடத்தினை தெளிவாகப் பெற முடிகிறது.தள கதிர்படத்தினையும் இணைத்து படம் பெறும் போது உறுப்பு அதில் புற்று அமைவிடம் இரண்டினையும் அறியமுடிகிறது.இம்முறை PET-CT எனப்படுகிறது.
**காதல் சொல்ல ஆசை** 2014 மார்ச்சில் வெளிவந்த திரைப்படமாகும். இதை தமிழ் சீனு இயக்கியுள்ளார். அசோக், வாசனா போன்றோர் நடித்துள்ளனர்.

கதைச்சுருக்கம்
--------------

அசோக்கின் குடும்பத்தில் அவரின் அப்பா, தாத்தா என எல்லோரும் காவல் அதிகாரிகளாக இருந்தவர்கள். அப்படி தலைமுறை தலைமுறையாக காவலர் குடும்பமாக வாழும் இவர்களது குடும்பத்தில் அசோக்கையும் காவல் அதிகாரியாக ஆக்க வேண்டும் என்பது அவரது அப்பாவின் ஆசை. ஆனால், அசோக்குக்கு இதில் விருப்பமில்லை.

எனவே, நண்பர்களுடன் தனியாகத் தங்கி வேலை தேடி வருகிறார். இந்நிலையில் ஒருநாள் வாசனாவின் செல்போன் அசோக்கிடம் கிடைக்கிறது. அதை வாசனாவிடம் கொடுக்கச் செல்லும்போது வாசனா வேலை செய்யும் நிறுவனத்திலேயே இவருக்கும் வேலை கிடைத்துவிடுகிறது. வாசனாவை ஒருதலையாகக் காதலிக்கவும் தொடங்குகிறார். ஒரு கட்டத்தில் இருவரும் காதலிக்கத் தொடங்கி விடுகின்றனர்.

இந்நிலையில், இவர்கள் வேலை பார்க்கும் நிறுவனத்தின் முதலாளியின் மகன் மது ஒருநாள் வாசனாவை பார்க்கிறான். இறந்து போன தன்னுடைய காதலிபோல் இருக்கும் அவள்மீது காதல் கொள்கிறான். அங்கேயே நல்ல நண்பர்களாக பழகும் மதுவுக்கும், அசோக்குக்கும் இதில் போட்டி ஏற்படுகிறது. இந்தநிலையில் யாருடைய காதல் வெற்றி பெற்று, வாசனா யாருடன் சேர்ந்தாள் என்பதே மீதிக்கதை.

மேற்கோள்கள்
-----------

1. ↑
2. ↑
**ஆல்ஃபா ஆச்சிசனேற்றம்** *(α-oxidation)* என்பது சில கொழுப்பு அமிலங்களின் ஆல்ஃபா கார்பன் ஆக்சிசனேற்றம் அடைவதாகும். பொதுவாக எல்லா கொழுப்பு அமிலங்களும் பீட்டா ஆக்சிசனேற்றம் அடையும். ஆனால் ஃபைட்டானிக் அமிலம் போன்ற கொழுப்பு அமிலங்களில் பீட்டா கார்பனில் மெத்தில் கிளை இருப்பதன் காரணமாக அவற்றால் பீட்டா ஆக்சிசனேற்றம் அடைய இயலாது. எனவே ஃபைட்டானிக் அமிலம் ஆல்ஃபா ஆக்சிசனேற்றமடைந்து பிரிஸ்டானிக் அமிலம் உண்டாகிறது.

ஆல்ஃபா ஆச்சிசனேற்றம் மனித செல்களில் பெராக்சிசோம் எனும் செல் பகுதியில் நடைபெறுகிறது.

மேற்கோள்கள்
-----------

1. Casteels, M; Foulon, V; Mannaerts, GP; Van Veldhoven, PP (2003), "Alpha-oxidation of 3-methyl-substituted fatty acids and its thiamine dependence", *European journal of biochemistry / FEBS*, **270** (8): 1619–1627, doi:10.1046/j.1432-1033.2003.03534.x, PMID 12694175
2. Quant, Patti A.; Eaton, Simon, eds. (1999), *Current views of fatty acid oxidation and ketogenesis : from organelles to point mutations*, **466** (2nd ed.), New York, NY: Kluwer Acad./Plenum Publ. pp. 292–295, ISBN 0-306-46200-1
**காதுக்குறும்பிச் சுரப்பி** அல்லது **காதுமெழுகுச் சுரப்பி** (*Ceruminous gland*) என்பது குறிப்பிட்ட சுடோரிபெரஸ் சுரப்பிகள் (வியர்வை சுரப்பிகள்) ஆகும். இவை வெளிப்புற செவிக்கால்வாயின் தோலுக்கடியில் 1/3 வெளியில் உள்ளன. காதுக்குறும்பிச் சுரப்பிகள் ஒரு உள்ளடுக்கு சுரக்கும் செல்கள் மற்றும் ஒரு வெளிப்புற மையோஎபிதீலியல் அடுக்கு செல்கள் கொண்ட எளிமையான, சுருளான குழாய் சுரப்பிகள் ஆகும். செல்கள், ஒரு அவை அப்போகிரைன் சுரப்பிகள் என வகைப்படுத்தப்படுகின்றன. பெரிய குழாய்களின் மீது சுரப்பிகள் வடிகின்றன, பின்னர் வெளிப்புற ஒலிவாங்கி கால்வாயில் வசிக்கும் பாதுகாப்பு முடிச்சுகளில் வடிகட்டி விடுகின்றன. இங்கே அவை செருமின் அல்லது காது மெழுகை உற்பத்தி செய்கின்றன. காதுக்குறும்பியானது செவிப்பறையை வளையத்தக்கதாக வைக்கிறது. மேலும் வெளிச் செவிக்கால்வாயைச் சுத்தப்படுத்தவும், நீர்புகாமல் தடுக்கவும், செவிக்குள் நுழையும் அயல் துகள்கள் குறும்பியின் மெழுகுத்தன்மையால் ஒட்டிக்கொண்டு அதைத் தாண்டி உட்செவிக்குள் நுழைந்து விடாமல் பாதுகாக்கவும் உதவுகிறது.

இந்த சுரப்பிகள் தீங்கற்ற மற்றும் தீங்கிழைக்கும் கட்டிகளை வளர்க்கும் திறன் கொண்டவை. செரிமான கட்டிகள், செர்மினோஸ் அட்னொனா, செர்மினோஸ் பிலோமோர்ஃபிக் ஆடெனோமா மற்றும் செரமினோசிஸ் சிரிங்கோசிஸ்டெனோமா பாப்பிலிஃபெரிம் ஆகியவை தீங்கற்ற கழலைகளில் அடங்கும். தீங்கிழைக் கட்டிகளில் செரமினோஸ் அடினோகார்ட்டினோமா, அட்னாய்டு சைஸ்டிக் கார்சினோமா மற்றும் மூகோபிடிமர்மாய்டு கார்சினோமா ஆகியவை அடங்கும்.

மேற்கோள்கள்
-----------

1. ↑  Saladin, Kenneth. *Anatomy & Physiology: The Unity of Form and Function, Fifth Edition*. McGraw-Hill. 2010
2. ↑  *Pathology of Ceruminous Gland Tumors of the External Auditory Canal* at eMedicine
**கிம் அன்டோனி லோடெ க்ளைஸ்டர்ஸ்**  (Kim Antonie Lode Clijsters, பிறப்பு 8 சூன் 1983) பெல்ஜிய நாட்டு தொழில்முறை டென்னிசு விளையாட்டுக்காரர். பெண்கள் டென்னிசு சங்கம் வெளியிடும் தரவரிசையில் ஒற்றையர், இரட்டையர் இருபிரிவுகளிலும் உலக எண் ஒன்றாக விளங்கிய முன்னாள் வீரர். 31 சனவரி 2011 நிலவரப்படி உலகின் இரண்டாம் இடத்தில் இருப்பவர். ஓர் குழந்தைக்கு தாயானபின்னரும் மீண்டும் போட்டிகளில் கலந்துகொண்டு பெருவெற்றித் தொடர்களில் கூடுதலான ஒற்றையர் பட்டங்களைப் பெற்ற பெருமையை மார்கெரெட் கோர்ட்டுடன் பகிர்ந்து கொள்கிறார்.

பெண்கள் டென்னிசு சங்கத்தின் ஒற்றையர் பட்டங்களில் 41யும் இரட்டையர் பட்டங்களில் 11யும் வென்றுள்ளார். இதுவரை நான்கு பெருவெற்றித் தொடர் பட்டங்களை வென்றுள்ளார்: (2005,2009, 2010 ஆண்டுகளில்) அமெரிக்க டென்னிசுத் திறந்த போட்டிகளில் மூன்றுமுறையும் ஆத்திரேலியத் திறந்த போட்டிகளில் (2011ஆம் ஆண்டு) ஒருமுறையும் வென்றுள்ளார். மேலும் பெருவெற்றித் தொடர் ஒற்றையர் போட்டிகளில் இரண்டாவதாக நான்கு முறையும் இருந்துள்ளார். பெண்கள் டென்னிசு சங்க ஒற்றையர் பட்டங்களை 2002, 2003 மற்றும் 2010 ஆண்டுகளில் வென்றுள்ளார். இரட்டையர் ஆட்டங்களில் பிரெஞ்சு ஓப்பனிலும் விம்பிள்டனிலும் 2003ஆம் ஆண்டு வாகை சூடினார். 6 மே 2007 அன்று உடனடியாக தாம் ஓய்வு பெறுவதாக அறிவித்த கிளிஸ்டர்சு  இரண்டாண்டுகளுக்குப் பிறகு 26 மார்ச் 2009 அன்று 2009 ஆண்டுக்கான பெண்கள் சங்கப் போட்டிகளில் கலந்துகொள்ள விருப்பதாக அறிவித்தார். தனது மூன்றாவது போட்டியிலேயே அவர் தமது இரண்டாவது அமெரிக்க ஓப்பன் பட்டத்தை வென்றார். இதன்மூலம் முதன்முறையாக தரவரிசையில் இடம்பெறாத விளையாட்டுக்காரர் ஒருவர் பட்டம் வென்ற பெருமையையும் 1980ஆம் ஆண்டில் இவான் கூலகாங்கிற்குப் பிறகு முதல் தாயாக பெரும் போட்டியொன்றில் வென்ற பெருமையையும் பெற்றார்.

மேற்கோள்கள்
-----------

1. ↑  Sport.be பரணிடப்பட்டது 2006-11-07 at the வந்தவழி இயந்திரம், Kim's Diary-Thanks you, 6 May 2007
2. ↑  Reuters.com, Clijsters announces return to tour, 26 March 2009
3. ↑  SportsIllustrated.cnn.com

வெளியிணைப்புகள்
---------------

விக்கிமீடியா பொதுவகத்தில்,  
 ***Kim Clijsters***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
* டுவிட்டரில் கிம் கிளிஸ்டர்சு இதை விக்கித்தரவில் தொகுக்கவும்
* யூடியூபில் கிம் கிளிஸ்டர்சு காணொளி
* இணையத் திரைப்பட தரவுத்தளத்தில் கிம் கிளிஸ்டர்சு
* கிம் கிளைஸ்டர்ஸ் விவரம்
வலை உவமை
**வலை உவமை** விண்ணரசு பற்றிய இயேசுவின் உவமையாகும். விண்ணரசை பின்வரும் நிகழ்ச்சிக்கு ஒப்பிடலாம் என உவமையை ஆரம்பித்துள்ளார். இதில் கிறிஸ்தவரின் மூல நம்பிக்கைகளில் ஒன்றான உலக முடிவு அல்லது "இறுதி தீர்வின் நாள்" (நியாய தீர்ப்பின் நாள்) பற்றி கூறப்பட்டுள்ளது. உலக முடிவில் 'நீதிமான்களை' 'தீயவரிடமிருந்து' பிரிக்கும் நிகழ்ச்சியை விளக்குகிறார். இது மத்தேயு 13:47-53 இல் கூறப்பட்டுள்ளது. இதில் வலை உவமை இரண்டு வசனங்களில் மட்டுமே கூறப்பட்டுள்ளது. இதற்கு பின்னிணைப்பாக இன்னுமொரு ஒரு வசனமே மட்டுமேயுள்ள உவமையையும் கூறுகின்றார்.

உவமை
----

மீனவன் ஒருவன் கடலுக்கு சென்று மீன் பிடிப்பதற்காக வலையை கடலில் வீசுகின்றான். வலையில் மீன்கள் சேர்ந்தவுடன் எல்லா வகையான மீன்களையும் சேர்த்து வாரிக் கப்பலில் இட்டுக் கரைக்கு கொண்டு வருகின்றான். கரைக்கு வந்து நல்லவற்றைக் கூடைகளில் சேர்த்து வைப்பான். கெட்டவற்றை வெளியே எறிவர்.

கருத்து
-------

இயேசு இவ்வுவமையின் பொருளை இவ்வாறு கூறுகிறார்: மீன் பிடிக்கும் நிகழ்ச்சி உலக முடிவு நாளாகும். மீனவர் வான தூதராவார்கள். அவர்கள் உலக முடிவில் உலகம் முழுவதும் சென்று நீதிமான்களிடமிருந்து தீயோரைப் பிரிப்பர். பின் தீயோரை தீச்சூளையில் தள்ளுவர். அங்கே அழுகையும் அங்கலாய்ப்பும் இருக்கும்.

பின்னினைப்பு
------------

இவற்றைக் கூறிய பின்னர் இயேசு மக்களை நோக்கி "இவற்றையெல்லாம் புரிந்து கொண்டீர்களா?" என்று கேட்கிறார். இது அவரது போதனைகள் கல்ந்துரையாடல் வடிவிலிருந்தது என்பதைத் தெளிவாக்குகிறது. பின்னர் அவர் மேலுள்ள கருத்தை வலியுறுத்தும் நோக்கில் இன்னுமொரு கதையை கூறுகின்றார். அது பின்வருமாறு தொடர்கிறது;

ஆகையால் விண்ணரசு பற்றிக் கற்றுக்கொண்ட எல்லா மறைநூல் அறிஞரும் தம் கருவூலத்திலிருந்து புதியவற்றையும் பழையவற்றையும் வெளிக்கொணரும் வீட்டு உரிமையாளரைப் போல் இருக்கின்றனர்" என்று அவர்களிடம் கூறினார். இவ்வாறே உலக முடிவிலும் வானதூதர் சென்று நேர்மையாளிடையேயிருந்து தீயோரைப் பிரிப்பர்.

இவற்றையும் பார்க்கவும்
----------------------

* இயேசுவின் உவமைகள்

உசாத்துணைகள்
------------

* தமிழ் விவிலியம் மத்தேயு நற்செய்தி
* கத்தோலிக்க கலைக்களஞ்சியம் உவமைகள்
* தமிழ் விவிலியம் மத்தேயு

வெளியிணப்புகள்
--------------

* தமிழ் கிறிஸ்தவ சபை பரணிடப்பட்டது 2006-10-07 at the வந்தவழி இயந்திரம் உவமைகள்

| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |
கி.மு. 1-ஆம் நூற்றாண்டு ஆரம்பத்தில் கிழக்கு அரைப்பகுதி
கி.மு. 1-ஆம் நூற்றாண்டு இறுதியில் கிழக்கு அரைப்பகுதி.
உரோமைக் குடியரசில் நிகழ்ந்த அரசியல் குழப்ப நிலைகளின் ஒரு காட்சி
**கி.மு. 1-ஆம் நூற்றாண்டு** (*1st century BC*) அல்லது **கி.மு. கடைசி நூற்றாண்டு**, என்பது கி.மு. 100-ஆம் ஆண்டின் முதலாவது நாளில் தொடங்கி கி.மு. 1-ஆம் ஆண்டின் கடைசி நாளில் முடிவடைந்த நூற்றாண்டைக் குறிக்கும். அனோ டொமினி முறையில் சுழிய ஆண்டு நடைமுறையில் இருக்கவில்லை. இதற்கடுத்ததாக வரும் நூற்றாண்டு கி.பி. 1-ஆம் நூற்றாண்டு ஆகும். வானியல் ஆண்டு இலக்க முறையில் கழித்தற் குறி பயன்படுத்தப்படுகிறது, இதன் படி "*கி.மு. 2*" என்பது "*ஆண்டு -1*" ஐக் குறிக்கும். கி.மு. 1-ஆம் நூற்றாண்டு ஒலோசீன் நாட்காட்டியில் இது 9,901 முதல் 10,000 ஆண்டுகள் வரையான காலப்பகுதியைக் குறிக்கும், அதாவது 99-ஆவது நூற்றாண்டு எனப்படும்.

இந்நூற்றாண்டுக் காலப்பகுதியில் நடுநிலக் கடல் பகுதியைச் சுற்றவுள்ள நிலப்பகுதிகள் உரோமர் ஆட்சியின் கீழ் வந்தன. இவை நேரடியாக பேரரசின் ஆளுநர் ஆட்சியின் கீழோ அல்லது உரோமர்களால் நியமிக்கப்பட்ட அரசரர்களாலோ ஆளப்பட்டன. உரோமக் குடியரசு படையெடுப்புகளாலும் பிற நாட்டுக் கூட்டணிகளாலும் அளவில் பெருகியதால், குடியரசு நிருவாக முறை நீர்த்துப் போனது. உள்நாட்டுப் போர் மூழ்வது வழக்கமானது. இந்நூற்றாண்டின் இறுதியில் தொடர்ச்சியாகப் பல உள்நாட்டுப் போர்கள் நிகழ்ந்தன. இறுதியில் யூலியசு சீசர், மார்க் அந்தோனி, அகஸ்ட்டஸ் போன்ற உறுதி மிக்கவர்களின் கையில் பேரரசு சிக்கியது. அகஸ்ட்டஸ் பேரரசராகத் தன்னை அறிவித்துக் கொண்டார். குடியரசு கலைக்கப்பட்டு உரோமைப் பேரரசு உருவானது. இது வரலாற்றில் உரோமைப் புரட்சி எனக் கூறப்படுகிறது. கிறித்தவத்தின் முக்கிய நபரான இயேசு கிறித்துவின் பிறப்பும் இந்நூற்றாண்டின் இறுதியிலேயே இடம்பெற்றது.

கீழைத்தேய நாடுகளில், ஆன் அரசமரபின் வீழ்ச்சி ஆரம்பமானது. இந்நூற்றண்டின் இறுதி அரைப்பகுதியில் சீனாவின் அரசியலில் குழப்ப நிலையே காணப்பட்டது.

நிகழ்வுகள்
----------

* கிமு 81: சூலா உரோம நாட்டின் அரசனாக நியமிக்கப்பட்டான். பல சீர்திருத்தங்களை இவன் அறிவித்தான்.
* கிமு 73: மற்போர் வீரன் ஸ்பாட்டகஸ் தலைமையிலான கிளர்ச்சி இடம்பெற்றது.
* கிமு 63: உரோமைக் குடியரசின் ஆட்சியாளன் பொம்பெய் எரூசலேமைக் கைப்பற்றினான்.
* கிமு 44: யூலியசு சீசர் கொல்லப்பட்டார்.
* கிமு 31: அகஸ்ட்டஸ் தலைமையிலான படைகள் மார்க் அந்தோனி, ஏழாம் கிளியோபாட்ராவின் படைகளைத் தோற்கடித்தன.
* கிமு 27: அகஸ்ட்டஸ் உரோமைப் பேரரசின் முதலாவது பேரரசனாக நியமிக்கப்பட்டான்.
* கிமு 6 – கிமு 4 (அண்): இயேசு கிறித்து பிறப்பு.

முக்கிய நபர்கள்
---------------

* அகஸ்ட்டஸ், உரோமைப் பேரரசன்
* ஏழாம் கிளியோபாட்ரா, எகிப்திய அரசி
* முதலாம் ஹெரொட், யுடேயா அரசன்
* ஓராசு, உரோமைக் கவிஞர்
* இயேசு கிறித்து
* யூலியசு சீசர், உரோம இராணுவத் தலைவன், அரசியல்வாதி
* மார்க்கஸ் விட்ருவியஸ் பொல்லியோ, உரோம எழுத்தாளர், கட்டடக் கலைஞர்
* ஆவிட், உரோமக் கவி
* வேர்ஜில், உரோமக் கவி
* ஸ்பாட்டகஸ், மற்போர் வீரன்
* சிமா சியான், சீன வரலாற்றாளர்

கண்டுபிடிப்புகள்
----------------

* சூரியமரு சீனர்களால் முதற்தடவையாக அவதானிக்கப்பட்டது.
* முதலாவது குவிமாடம் உரோமர்களால் அமைக்கப்பட்டது.
* கண்ணாடியூதுதல் உரோமை சிரியாவில் கண்டுபிடிக்கப்பட்டது.
**காயத்திரி குப்தா** (*Gayatrhi Gupta*) ஒர் இந்திய தெலுங்கு மொழி நடிகை மற்றும் தொலைக்காட்சி தொகுப்பாளர் ஆவார். குப்தா தன்னுடைய முற்போக்கான கொள்கைகளால் மற்றும் தாராளவாத கருத்துகளால் எல்லாராலும் அறியப்பட்டார். 
இவர் தெலுங்கு செய்தி ஊடகங்களில் நடத்திய விவாதங்கள் அனைவராலும் அறியப்பட்டது. மேலும் சினிமாவிலும் நடிப்பதைப் பற்றி நன்கு அறிந்தவர். இவர் நேர்மையானவர் மற்றும் வெளிப்படையானவர்.

இளமைக் காலம்
------------

குப்தா தெலுங்கானா மாநிலத்தின் சாகர்ரெட்டி மாவட்டத்தில் சோகிபெட் என்னும் ஊரில் பிறந்தார். இவர் குடும்பத்தில் ஐந்து மகள்களில் இவர் மூத்தவராவார். தன் பொறியியல் படிப்பை நல்கொண்டாவில் முடித்தார்.

வாழ்க்கை
--------

குப்தா தன் சினிமா தொழிலுக்காக ஐதராபாத் சென்றார். 2006 ஆம் ஆண்டு முதல் சக்சி தொலைக்காட்சியில் தன் வாழ்க்கையைத் தொடங்கினார்.

சினிமா வாழ்க்கை
---------------

பெல்லிகி முந்து என்ற குறும்படத்தில் நடித்து பிரபலமானார்.  குப்த ஐசுகீரிம் 2 மற்றும் பிடா ஆகிய திரைப்படங்களில் நடித்து புகழ்பெற்றார். இவர் பல்வேறு துறைகளில் பாடகராக, பாடலாசிரியராக, தன்விருப்பநடையில் இயக்குனராகவும் தன் திறமையை வெளிக்காட்டினார். 2017 ஆம் ஆண்டு நின்னு சுத்து உண்ணா என்ற இசை காணொளியை இயக்கினார்.

திரைப்பட வரலாறு
---------------

```
 அமர் அக்பர் அந்தோனி (2018)
 மித்தாய் (2018) 
 கிசு இசு பேங்கு பேங்கு (2017)
 பிடா (2017)
 சந்தியாலா ரசினா பிரேம கதா (2017)
 ஐசு கிரீம் 2 (2014)
 கோபாரி மாதா
 துபாய் ரிடென் ஐதிராபாதி
 நிருடுயோகா நாட்டுலு (வெப்சரிசு)
```

குறும் படங்கள்
--------------

```
 பெல்லிகி முந்து (2015)
 ராமு ஆன் தி ரோடு (2017)
```

சர்ச்சை
-------

தெலுங்கு திரைப்பட இயக்குனர் தன் படங்களில் நடிக்க ஏற்றுக் கொண்ட பின் தன்னை பாலியியல் பலாத்காரம் செய்ய முயன்றதாகவும், பாலியியல் ஆதாயங்களைக் கேட்டதாகக் கூறியதால் சர்ச்சை எழுந்தது.

மேற்கோள்கள்
-----------

1. ↑  Nadadhur, Srivathsan (2016-06-23). "Gayathri Gupta, the one-‘woman’ army" (in en-IN). *The Hindu*. .
2. ↑  admin (2018-01-14). "Dark comedy 'Mithai' launched". *telugucinema.com*. Archived from the original on 2018-01-15. .
3. ↑  "Jandhyala Rasina Prema Katha - Times of India". *The Times of India*. .
4. ↑  "Gayathri Gupta". *IMDb*. 2018-01-14 அன்று பார்க்கப்பட்டது.
5. ↑  "Dubai Return Hyderabadi Full Movie".
6. ↑  "A Telugu film on women and freedom: Director Praneeth Yaron speaks on 'Sita on the Road'". *The News Minute*. 2017-01-23. .
7. ↑  selvi. "పైకి రావాలంటే 'యు షుడ్ స్లీప్ విత్ మి' అన్నాడు...: ఫిదా గాయత్రి గుప్త (వీడియో)". .
**அசெட்டோஅசெட்டிக் எசுத்தர் தொகுப்புவினை** (*Acetoacetic ester synthesis*) என்பது எதில் அசெட்டோ அசெட்டேட்டை அதன் இரண்டு கார்பனைல் தொகுதிகளின் α–கார்பனில் அல்க்கைலேற்றம் செய்து கீட்டோனாக மாற்றுகின்ற வினையாகும். மேலும் குறிப்பிட்டுச் சொல்வதென்றால் α-பதிலீட்டு அசெட்டோன் தயாரிக்கின்ற வினையாகும். இவ்வினை மலோனிக்கு எசுத்தர் தொகுப்பு வினையைப் போன்ற ஒரு வினையாகும்.

அசெட்டோவசெட்டிக் எசுத்தர் தொகுப்புவினை

வினைவழிமுறை
-----------

இருகார்பனைல் α-கார்பனை ஒரு வலிமையான காரம் புரோட்டான் நீக்கம் செய்கிறது. மெத்தில் கார்பனை விட இந்தக் கார்பன் முன்னுரிமை பெறுகிறது, ஏனெனில் இங்கு உருவான ஈனோலேட்டு இணைப்பு மற்றும் ஒத்திசைவால் நிலைபெறுகிறது. பின்னர், இந்தக் கார்பன் அணுக்கருநாட்ட பதிலீட்டு வினைக்கு உட்படுகிறது. கிடைக்கும் சேர்மத்தை நீர்த்த அமிலத்துடன் சேர்த்து வினைப்படுத்தினால் புதியதாக உருவாகும் அல்க்கைலேற்றம் பெற்ற எசுத்தர் நீராற்பகுப்பு வினைக்கு உட்பட்டு β-கீட்டோ அமிலம் உருவாகிறது. இதை கார்பாக்சில் நீக்கம் செய்வதன் மூலம் மெத்தில் கீட்டோன் உருவாகிறது

.

மேற்கோள்கள்
-----------

1. ↑  Smith, Janice Gorzynski. *Organic Chemistry: Second Ed*. 2008. pp 905–906
2. ↑  Acetoacetic Ester Synthesis – Alkylation of Enolates | PharmaXChange.info